《史院从事日感怀》
宋代·耶律履

不学知章乞鉴湖，不随老阮醉黄垆。试从麟阁诸贤问，肯屑兰台小史无。

一战得侯输妄尉，长身奉粟愧侏儒。禁城钟定灯花落，坐拊尘编惜壮图。

作者简介：耶律履，[公元一一三一年至一一九一年]（金史作移刺履）字履道，契丹人，耶律倍之七世孙。生于金太宗天会九年，卒于章宗明昌二年，年六十一岁。初举进士，恶搜检烦琐，去之。以废补承奉班祗候。累拜参知政事。官终尚书右丞。卒，谥文献。履秀峙通悟，博学多艺，精究历算，善属文，自号忘言居士。